Provinciale waeg 280

De provinciale waeg 280 is 'ne door de provins Limburg beheerde waeg tösje Wieërt en de Pruse grens kórtbie Remunj, woe hae euvergeit in de A52. E gedeilte van dizze waeg, aan bei zieje van 't Lateraalkanaal Lin-Bögkeme, is oersjprunkelik es autobaan A68 aangelag gewaore. Nao euverdrach ane provins hoot dit sjtök nog inkel jaore A280, mer 't woort oetintelik 'nen autowaeg.

't Anger tracé tösje Remunj en de grens mit Pruses woort ómgeboewd in 2007. 't Nuuj autowaegtracé ligk noe naeve 't aaj. 't Aaj is huuj e 60 kilomaeter-waegske mit versjmallinge en hóbbele. De waeg haet 'n lengde van óngevaer 26 kilomaeter en is 'n wichtige oes-wesverbinding inne regio Midde-Limburg. 

Toekóms
T'n naorde van Remunj, tösje 't centróm en 't Designer Outlet Centre, is de waeg nog oetgeboewd mit geliekvloerse krusinge en sjtopleechte. De gemeinte Remunj is van plan óm de doorsjtruiming te verbaetere door 't doorgaond verkier tösje de St. Wirosingel en kruuspunt Hateboer en 't verkier det inne sjtad mót zeen, vanein te sjeije. Op twie plekke kin 't plaatselik verkier de huidriebaan euversjtaeke. Op dees plek weurt de N280 verdeep aangelag. Op 24 jannewarie 2018 haet de Raod van Sjtaote bezjwaore taege 't plan óngegróndj verklaord. D'n aanlègk begint in 't naojaor van 2018 en geit drie jaore doere.Provincie Limburg - N280 Roer­mond 

Doanaeve zal 't waeggedeilte tösje de krusing mit de Napoleonsbaan en d'n A2 vernuujd waere. 't Geit óm mierder klein aanpassinge die zich richte op verkiersveiligheid en de bereikbaarheid van landjboewpercele, woeninge en bedrieve. D'r waere twie rotondes aangelag ter huugde vanne krusing N280/N273 en ein op de krusing N273/N279.Provincie Limburg - N280 West - weg­vak Leu­dal

Trajek
  Punt in trajek  AansjletingPlaetje:AS-skrzyzowanie-icon.svg  Wieërt 16px  Wieërt Plaetje:AS-skrzyzowanie-icon.svg  Wieërt-Moesdiek  Ring Wieërt 24pxPlaetje:AS-tory-icon.svg  Sjpaorlien Wieërt-Remunj Plaetje:Logo_toerit.svg 40  Eindjhove, Mesjtreech  A2Plaetje:AB-Fluss.svg  Kanaal Wèssem-Ni-jwieërt, Kelperbrök Plaetje:AS-skrzyzowanie-icon.svg  Kelpe-Oler 16px  Baoksem Plaetje:AS-rondo-icon.svg  Baoksem Plaetje:AS-skrzyzowanie-icon.svg  Graotem  16px   Plaetje:AB-AS.svg  Aafsjlaag Hale  N273Plaetje:AB-AS.svg  Aafsjlaag Häör  Plaetje:AB-Fluss.svg  Lateraalkanaal Lin-Bögkeme  Plaetje:AB-Fluss.svg  Maas, Maasbrök bie Remunj  16px   16px  Remunj  Plaetje:Logo_toerit.svg 19  Venlo, Mesjtreech  A7316px   Plaetje:AB-AS.svg  Aafsjlaag Azeraoj  16px Plaetje:EU-Icon.svg  Grenseuvergang Duutsjlandj  A52

Trivia
De aansjleting van de N280 oppe A2 bie Kelpe-Oler haet de vörm van 'ne knaok. Dit is 'n saort langgerèkde rotonde. Ze waor de ierste in häör saort in Nederland.

Weblinks
 Autosnelwegen.nl - Aopesjtèllingslies N280
 Www.limburg.nl - infermasie euver 't infrasjtructureel projek N280-wes

Brónne

Categorie:Infrasjtructuur in Nederlands Limburg
Categorie:Remunj